שיחה:תפילת נעילה

message: לגבי ההפרדה בין אשכנזים לספרדים בברכת כהנים: מבחינת ההלכה כמובן שאין מחלוקת, אלא שבפועל בד"כ בבתי כנסיות אשכנזיים מאריכים מאוד בחזרת הש"ץ ומפספסים את ברכת כהנים, ואצל הספרדים דואגים יותר שזה לא יקרה. ההבדל אינו בהלכה, אלא באופן מימושה בקרב הציבור. לכן אני סבור שיש להחזיר את הפיסקה שמתייחסת לכך, אולי בניסוח שונה. אסי אלקיים 13:15, 2 מרץ 2006 (UTC)
כמו כן ההקפדה אינה כפי שכתבת לסיים את תפילת נעילה בשקיעה או מיד אחריה, אלא דווקא להגיע לברכת כהנים בשעה זו. אצל הספרדים למשל חזרת הש"ץ קצרה למדי כי את הסליחות (עם שלוש עשרה מידות) אומרים אחרי החזרה, ומשתדלים דווקא להאריך בהן, כך שבפועל כולם גומרים באותו זמן. ההבדל הוא רק איך לחלק את הזמן בתוך התפילה עצמה.אסי אלקיים 13:22, 2 מרץ 2006 (UTC)
replies: text: בילדותי התפללתי בבית כנסת אשכנזי בו נשאו כפיים לאחר השקיעה, כפי שכתבת - עד 13 דקות אחרי. מאז התפללתי בכמה בתי כנסת אשכנזיים ובכולם מקפידים להגיע לברכת כהנים לפני שקיעה (לדעתי באופן מוגזם) ואחר כך מורחים את הזמן עד לצאת הכוכבים כי לא רוצים לתקוע שופר לפני צאת הכוכבים (שוב ללא סיבה נראית לעין). אבל אם אתה חושב שאכן יש נטייה יותר גדולה אצל אשכנזים לפספס את ברכת כהנים, נכתוב זאת. יעקב בויקי 13:26, 2 מרץ 2006 (UTC)
replies: text: : תיקנתי מה שיכולתי. תרגיש חופשי לתקן עוד. יעקב בויקי 13:31, 2 מרץ 2006 (UTC)
replies: text: ::: אין צורך לתקן עוד. עכשיו זה בסדר גמור. למרות שצ"ע באילו קהילות אשכנזיות מקפידים יותר על ברכת כהנים ובאילו פחות. אולי יש הבדל בין נוסח אשכנז לנוסח ספרד? או אולי בין מערב אירופה למזרחה? אני אבדוק בספרי מנהגים שברשותי ואחזור אי"ה עם תשובה מדויקת יותר. אסי אלקיים 14:01, 2 מרץ 2006 (UTC)
בנוגע למנהג אשכנז בנשיאת כפיים עיין שו"ע סימן תרכ"ג סעיף ה' "נושאים כפיים בנעילה. הגה: והמנהג במדינות אלו שלא לישא כפיו ואומרים אבינו מלכנו" עכ"ל. וכתב הבאר היטב וזה לשונו "והטעם שלעולם מסיימין אותה בלילה ואין עבודה בלילה (לבוש). ומהרי"ל כתב ואפילו איחר עד הלילה נושאין כפים. אבל האחרונים כתבו דיש לבטל המנהג, שאין נשיאת כפים בלילה. ומ"מ אומרים אלהינו ברכנו וכו', דבזה אין קפידה כ"כ. ועיין מגן אברהם" עכ"ל. אמנם עיין להרב יעב"ץ בספרו "שאילת יעב"ץ" סימן נ"א שפסק כמהרי"ל שיש לשאת כפיים גם בלילה. אבל בספר המנהגים לר' יצחק אייזיק טירנא כתב בסדר תפילת נעילה "ואין נוהגין לעלות לדוכן אע"פ שמן הדין יכולין לעלות" עכ"ל. גם בספר מנהגים דק"ק אשכנזים אמשטרדם כתב שמנהג אמשטרדם לא לשאת כפיים. והביא דברי הרמ"א, והביא בשם כמה ספרים שכן המנהג בווירצבורג, בפיורדא ובניואשטט. אלא שהביא שבוורמישא ובפרנקפורט א"א סליחות ונראה שהטעם הוא כדי שלא תתאחר נשיאת כפים, ושכן גם המנהג באמשטרדם אלא ששם גם לא נשאו כפים. 
אם כן נראה שהאשכנזים חלוקים בזה במנהגיהם, יש הנוהגים כך ויש הנוהגים כך. אבל יש לברר מה מנהג הפרושים בא"י בזה, כי אולי נמשכו אחרי מנהגי הספרדים שנושאים כפיהם. וגם מה מנהג החסידים לקהילותיהם השונות. וצ"ע. אסי אלקיים 15:05, 2 מרץ 2006 (UTC) 
והנה ראיתי בספר "זיו המנהגים" של הרב יהודה זינגר שכתב שבא"י הכהנים נושאים כפיהם בנעילה ובחו"ל אינם נושאים כפיהם כפי שכתב הרמ"א. אם כן נמצאנו למדים שיש בזה כמה מנהגים ואלו הם:
* נושאים כפים רק עד השקיעה ואם כבר עברה השקיעה (או שמא 13 דקות אחריה?) לא נושאים כפים, אבל מקפידים מאוד לא להגיע למצב כזה. כנראה שזה מנהג האשכנזים הפרושים בא"י (לפי דברי הרב יהודה זינגר דלעיל), ומנהג וורמישא ופרנקפורט.
* לא נושאים כפים כלל. אלו דברי הרמ"א ומשמע מדבריו שבכל מקרה לא נושאים כפים, אפילו לפני השקיעה, כיוון שברוב המכריע של הפעמים מגיעים לברכת כהנים רק בלילה ולכן נהגו שלא לשאת כפים כלל. כך כנראה היה המנהג ברוב קהילות האשכנזים בחו"ל. המנהג הזה הובא גם ע"י הלבוש, מגן אברהם, באר היטב, ספר המנהגים לר' יצחק אייזיק טירנא. יש בידינו עדויות שכך היה נהוג באמשטרדם, ווירצבורג, פיורדא וניואשטט. גם הרב יהודה זינגר מציין שזה "המנהג בחו"ל".
* נושאים כפים אפילו בלילה. כך כותב מהרי"ל והיעב"ץ מחזק את דבריו דלא כהחולקים עליו, וכנראה שהכוונה בלילה היא לילה ממש כלומר גם אחרי 13 דקות. אסי אלקיים 16:34, 2 מרץ 2006 (UTC)

text: כל הכבוד. עכשיו תכתוב את הערך. יעקב בויקי 16:37, 2 מרץ 2006 (UTC)
תודה :). הכנסתי לערך אסי אלקיים 16:54, 2 מרץ 2006 (UTC)

message: לא ברור: "בניגוד לשאר התפילות בימים הנוראים בהן מבקשים להיכתב בספר החיים, בתפילת נעילה מבקשים להיחתם בספר חיים." אביעדוס • שיחה 15:21, 1 באוקטובר 2009 (IST)
replies: text: יש למשל את הקטע אבינו מלכנו. בכל הפעמים שאומרים אותו אומרים (לדוגמא) "אבינו מלכנו, כתבנו בספר חיים טובים", למעט תפילת נעילה שבה אומרים (לפחות במקומות שאני מכיר) "אבינו מלכנו, חתמנו בספר חיים טובים". קוריצה • שיחה • המורשת העולמית. פשוט עולמית! 15:23, 1 באוקטובר 2009 (IST)
replies: text: :אוקיי. בלבל אותי היידוע באיבר הראשון של המשפט ("החיים") לעומת היעדר היידוע בחלקו האחר ("חיים"). יש לתקן? אביעדוס • שיחה 15:27, 1 באוקטובר 2009 (IST)
thread_title:  לא ברור 

message: אחלה
 79.179.240.150 15:00, 2 באוקטובר 2011 (IST)
thread_title:  משוב מ-2 באוקטובר 2011 

message: המידע ממש טוב רק יש שם שגיעות כתיב.
תתקנו אותם!!!!!!!!!!!!!!!!!!!!!!!!!!!!!!! 37.142.162.164 14:49, 5 באוקטובר 2014 (IDT)
thread_title:  משוב 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.hidabroot.org/MediaDetail.asp?MediaID=11066 נמצא כקישור שבור. מומלץ להוסיף https://web.archive.org/web/20200621152930/https://www.hidabroot.org/404 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 02:53, 21 ביולי 2023 (IDT)
thread_title:  נמצאו קישורים חיצוניים שצריכים תיקון (יולי 2023)